เรื่องร้องเรียน: ห้องสมุดที่สวนรมณีย์ เขตดอนเมือง  ปิดทำการเวลาไม่เหมือนก่อนโควิด ที่ปิด2ทุ่ม ตอนนี้ปิดเร็วไปครับคือปิด16.30น.  อยากให้ปิด2ทุ่มเวลาเดิม  ต้องการเลิกงานมาแล้วไปอ่านหนังสือ และออกกำลังกาย ขอกรุณาดำเนินการด้วยครับ ปิด2ทุ่มเหมือนเดิม
การดำเนินการของเจ้าหน้าที่: ส่วนห้องสมุดและการเรียนรู้ ได้ตรวจสอบแล้ว ขอเรียนให้ท่านทราบว่า เนื่องจากในช่วงเวลาดังกล่าว ห้องสมุดสวนรมณีย์ทุ่งสีกัน มีผู้เข้าใช้บริการค่อนข้างน้อย และอยู่ในพื้นที่ห่างไกล อีกทั้งรถสาธารณะมีให้บริการไม่มากนัก และไม่มีรถสาธารณะให้บริการหลังเวลา 20.30 น. ส่วนห้องสมุดและการเรียนรู้ พิจารณาแล้วเห็นว่า หากเปิดให้บริการในเวลาช่วงค่ำ อาจเกิดความเสี่ยง และเป็นอันตรายต่อประชาชนผู้ใช้บริการ และเจ้าหน้าที่ผู้ให้บริการ ขณะที่เดินทางกลับที่พักอาศัยได้ ทั้งนี้ ขอขอบคุณท่านผู้ร้องสำหรับข้อเสนอแนะในการให้ปรับเปลี่ยนเวลาเปิดทำการห้องสมุดฯ หากในอนาคตมีการปรับปรุงเรื่องระบบสาธารณูปโภค จะนำข้อมูลที่ท่านผู้ร้องเสนอแนะ มาพิจารณาในการปรับเปลี่ยนเวลาการเปิดให้บริการแก่ประชาชนต่อไป
ความเห็นของผู้แจ้ง: ขอบคุณครับ
พื้นที่: แขวงสีกัน เขตดอนเมือง กรุงเทพมหานคร